የሀሰት ሪፖርትን ለመከላከል ማዕከላዊ የመረጃ ቋት እያቋቋመ መሆኑን የግብርና ትራስፎርሜሽን ኤጄንሲ አስታወቀ፡፡
የግብርና ትራንስፎርሜሽን ኤጄንሲ በግብርናው ዘርፍ በሚሠሩ ሥራዎች ላይ ችግሮችን በመለዬት እና የመፍትሔ አማራጮችን በማስቀመጥ ግብርናን ለማዘመን እየሠራ ነው፡፡ኤጄንሲው በክልል የሚስተዋለውን የሀሰት ሪፖርት ለመከላከል እና የመረጃ ቅብብሎሹን ዘመናዊ ለማድረግ በሙከራ ትግበራ ደረጃ ለተመረጡ ሦስት ወረዳዎች 68 “ታብሌቶችን” አስረከቧል፡፡በግብርና ትራንስፎርሜሽን ኤጄንሲ የአማራ ክልል ቅርንጫፍ ጽሕፈት ቤት የፕሮጀክት ኦፊሰር አቶ እንደሀገር ጌትነት እንደገለፁት ኤጄንሲው “ታብሌቶችን” ያስረከበው የመረጃ ቅብብሎሽን ከቀበሌ እስከ ፌዴራል መሥሪያ ቤት በማዕከላዊ የመረጃ ቋት (የሰርቨር ሲሰተም) ለማገናኘት ነው፡፡